Բացմանը ներկա էին Արցախի Հանրապետության վարչապետ Արայիկ Հարությունյանը, «Հայաստան» համահայկական հիմնադրամի տնօրեն Արա Վարդանյանը, արգենտինահայ բարերար Հովսեփ Թահթան։ «Նավթի և գազի փոխարեն մենք այլ հարստություն ունենք՝ մեր կրթությունը։ Յուրաքանչյուր նոր կրթօջախ, որը մենք կառուցում ենք խոսում է Հայաստանի և Արցախի զարգացող ապագայի մասին», – Նորագյուղի մանկապարտեզի բացման արարողությանը ասաց «Հայաստան» համահայկական հիմնադրամի տնօրեն Արայիկ Հարությունյանը շնորհակալություն է հայտնել բարերարին՝ նշելով, որ հայրենասիրության իսկական դրսեւորում է Հովսեփ Թահթայի օրինակը, ով, ծնվելով եւ ապրելով Հայաստանից հեռու, չի մոռացել հայրենիքը: «1996թ.-ին Թահթա ընտանիքի կողմից Մարտակերտի շրջանի Վաղուհաս գյուղում դպրոց է կառուցվել: Այսօր այդ շենքը վերածել ենք մանկապարտեզի, քանի որ տարիների ընթացքում այդ գյուղի երեխաներն այնքան են շատացել, որ նոր դպրոց կառուցելու անհրաժեշտություն է առաջացել: Այսօրինակ հաջողությունը հնարավոր է դարձել ունենալով, մի կողմից, Հովսեփ Թահթայի պես հայրենասեր բարերարներ, մյուս կողմից՝ բազմազավակ ընտանիքներ, ինչը վերջին տարիների մեր հանրապետության ամենամեծ ձեռքբերումներից եմ համարում»,- ասել է Արայիկ Հարությունյանը: